Enne reisileasumist tasuks ära käia hambaarsti juures, sest reisikindlustus üldjuhul hambaravikulusid ei kata. Võõrsil võib tohterdamine aga väga kalliks minna. Prillikandjatel tuleks kaasa võtta tagavarapaar okulaare ja prilliklaaside retsept. Tasuks uurida, milliste haiguste vastu on vajalik end  vaktsineerida. Mõnes riigis peetakse vaktsineerimistunnistust passiga võrdselt tähtsaks.